Slopy

Slopy sú prírodná rezervácia v pohorí Malé Karpaty v podcelku Brezovské Karpaty. Nachádza sa v katastrálnom území obce Dobrá Voda, okres Trnava v Trnavskom kraji. Vyhlásená bola v roku 1993 na rozlohe 153,87 ha, bez ochranného pásmaa a s 5. stupňom ochrany. Predmetom ochrany sú dubovo-hrabové, vápnomilné bukové, bukové kvetnaté a skalné a sutinové spoločenstvá na krasovom reliéfe Dobrovodského krasu. Geologický substrát územia tvoria vápence a dolomity stredného a vrchného triasu Brezovských Karpát. Na bralách sa vytvorili povrchové krasové formy – škrapy a krasové jamy. Súčasťou chráneného územia sú aj zrúcaniny hradu Dobrá Voda. Rezervácia je súčasťou CHKO Malé Karpaty a vedie ňou červená turistická trasa. Referencie Iné projekty Commons ponúka multimediálne súbory na tému Slopy Externé odkazy Slopy v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape